b05ce92baa869fe985d3f19a53482355
 Τι είναι η μεταταρσαλγία; 
minimalorthopedics.gr
2020.05
 Στην Ελλάδα έχει επικρατήσει να την λέμε **πτώση μεταταρσίων**.Συνοδεύει συνήθως τον βλαισό μεγάλο δάκτυλο, αλλά σε πολλές περιπτώσεις η εμφάνιση της μεταταρσαλγίας ακολουθεί μετά από κάποια χρόνια. Πρόκειται για μια συγκεχυμένη έννοια η οποία δεν περιγράφει μια πάθηση, αλλά μάλλον ένα σύμπτωμα το οποίο μπορεί να έχει πολλές αιτίες.

Ο ορισμός της μεταταρσαλγίας είναι, εντοπισμένο άλγος στην πρόσθια επιφάνεια του πέλματος, το οποίο συνήθως συνοδεύεται και από σκληρίες – υπερκερατώσεις κάτω από τις κεφαλές των μεταταρσίων. Οφείλεται  στο γεγονός ότι οι κεφαλές των μεταταρσίων των μικρότερων δακτύλων του ποδιού, αναλαμβάνουν περισσότερο βάρος κατά την βάδιση.


8f9dd5483d8ea1a1ec723f4dbdbb754a
 Που οφείλεται η μεταταρσαλγία; 
minimalorthopedics.gr
2020.05
 Η μεταταρσαλγία μπορεί να οφείλεται σε πολλούς παράγοντες.  
 Συνήθως όμως διαχωρίζουμε 3 κύριες κατηγορίες. 

**1) Μηχανική μεταταρσαλγία**

Προκαλείται από ανατομικές ή λειτουργικές ανωμαλίες του πρόσθιου άκρου ποδός. Συχνότερη αιτία είναι, η ανύψωση και στροφή της κεφαλής του 1ου μεταταρσίου, που φυσιολογικά παίρνει και το περισσότερο βάρος, κατά την ανάπτυξη του βλαισού μεγάλου δακτύλου.  
 Εμφανίζεται είτε στο ενδιάμεσο στάδιο βάδισης, είτε στο στάδιο ώθησης.

**2) Μετατραυματική ή Ιατρογενής Μεταταρσαλγία**

Αυτή μπορεί να οφείλεται, στην μεταβολή του μήκους κάποιου μεταταρσίου μετά από κάποιο κάταγμα ή μια χειρουργική επέμβαση.

**3) Δευτεροπαθής μεταταρσαλγία**

Στην περίπτωση αυτή, η μεταταρσαλγία εμφανίζεται, σαν αποτέλεσμα της χαλάρωσης ή της ρίκνωσης των συνδέσμων και των τενόντων της περιοχής των μεταταρσίων ή της υπερτονίας που εμφανίζεται στο πέλμα εξαιτίας κάποιας νευρολογικής, μεταβολικής ή φλεγμονώδους πάθησης.


b4b27ed4fe1551fddc2a8642292c8397
 Ποια είναι τα συμπτώματα της μεταταρσαλγίας; 
minimalorthopedics.gr
2020.05
 Η μεταταρσαλγία αναπτύσσεται σταδιακά. Συνήθη συμπτώματα είναι το βαθύ και σταθερό άλγος με ή χωρίς καυσαλγία. Η αντιμετώπιση της πάθησης είναι σημαντική, καθώς μπορεί να οδηγήσει σε ερεθισμό και φλεγμονή του θυλάκου που καλύπτει τις μεταταρσοφαλαγγικές αρθρώσεις. Η αντίδραση του οργανισμού σε αυτή την κατάσταση μπορεί να περιλαμβάνει αίσθημα καψίματος από την περιορισμένη κυκλοφορία του αίματος στην περιοχή (ισχαιμία) ακόμα και «[νευρίνωμα Morton](/portfolio/neuroma-morton/)».
9870d68b26f1007843c6a2b782632443
 Πως θεραπεύεται η μεταταρσαλγία; 
minimalorthopedics.gr
2020.05
 Η έγκαιρη διάγνωση είναι σημαντική για την άμεση αντιμετώπιση της πάθησης. Η θεραπεία μπορεί να είναι είτε συντηρητική είτε χειρουργική. Η χειρουργική αντιμετώπιση μπορεί να πραγματοποιηθεί μέσω της [**Ελάχιστα Επεμβατικής Ορθοπεδικής Χειρουργικής**](/portfolio/diadermiki-xeirourgiki/) των Κάτω Άκρων. Ο **[Ορθοπαιδικός Χειρουργός και Τραυματιολόγος](/zambacos/)**Ελευθέριος Ζαμπάκος, μέλος της Γαλλικής εταιρείας Άκρου Ποδός και Ποδοκνημικής (AFCP) και της Ευρωπαϊκής Εταιρείας Άκρου Ποδός και Ποδοκνημικής (ΕFAS), διαθέτει μετεκπαίδευση και εξειδίκευση στην Ελάχιστα Επεμβατική Χειρουργική των κάτω άκρων και σε συνδυασμό με τη μεγάλη εμπειρία του στον τομέα αυτο, μπορεί να σας προτείνει το κατάλληλο πλάνο θεραπείας για την περίπτωσή σας. 